AOT ช่วง 3 ปี กำไรโตยาวๆ เป้า 360 บาทโครงการขยายสนามบินดันยอดผู้โดยสารโต
โบรกฯมอง โครงการขยายสนามบินช่วยดันยอดผู้โดยสาร AOT คาดว่ากำไรสุทธิจะโต 15% ในช่วงปี 2015-2018 แนะนำซื้อ ราคาเป้าหมาย 360 บ.
26 พ.ย. 2558

บล.กรุงศรี ระบุในบทวิเคราะห์ (26 พ.ย.) แนะนำหุ้นบริษัท ท่าอากาศยานไทย จำกัด (มหาชน) หรือ AOT เนื่องจากโครงการขยายสนามบินต่างๆ จะช่วยให้ความสามารถในการรองรับผู้โดยสารเพิ่มขึ้น 21% ในปี 2016 และเพิ่มขึ้นอีก 35% ภายในปี 2020 ขณะที่คาดว่ากำไรสุทธิจะโต 15% ในช่วงปี 2015-2018 จากการขยายความสามารถในการรองรับผู้โดยสารและ margin ที่เพิ่มขึ้น แนะนำให้ซื้อ โดยให้ราคาเป้าหมายที่ 360 บาท คิดเป็น P/E ปี 2016 ที่ 29 เท่า และ P/E ปี 2017 ที่ 24 เท่า ซึ่งใกล้เคียงกับหุ้นสนามบินในภูมิภาค